text: গানের সুরে 'বিনিসুতোয়' যোগস্থাপন করলেন সংগীতশিল্পী দেবজ্যোতি মিশ্র
  Home News Desk গানের সুরে 'বিনিসুতোয়' যোগস্থাপন করলেন সংগীতশিল্পী দেবজ্যোতি মিশ্র
  অর্পিতা দাস, খাস খবর: করোনার দ্বিতীয় ঢেউয়ের বিপর্যয় কাটিয়ে ফের মুক্তি পেতে শুরু করেছে বাংলা ছবি। ইতিমধ্যেই নন্দনে দর্শকরা দেখতে পাচ্ছেন অতনু ঘোষ পরিচালিত বিনি সুতোয়। যদিও এই ছবি মুক্তির পর থেকেই নানান সমস্যায় পড়ছেন ছবির পরিচালক ও শিল্পীরা। কখনো নন্দন চত্বরে প্রবেশাধিকার দেওয়া হচ্ছেনা পরিচালক অতনু ঘোষ এবং ঋত্বিক চক্রবর্তীকে আবার কখনো যান্ত্রিক গোলযোগের কারণে বন্ধ থাকছে ছবি। তবেই সব সমস্যার ঊর্ধ্বে গিয়ে দর্শকদের কাছে প্রশংসিত হচ্ছে এই ছবির ভাবনা এবং গান।
  এই ছবিতে সুর সংযোজন করেছেন দেবজ্যোতি মিশ্র।ছবির গানে চমক জয়া আহসানের কন্ঠে রবীন্দ্রসঙ্গীত, সুখের মাঝে তোমায় দেখেছি। গানের অভিব্যক্তিতে মুগ্ধ দেবজ্যোতি মিশ্র। রবীন্দ্রসঙ্গীতের শিল্পী নন তবুও জয়া অভিনেত্রী হিসেবে যে ভাবে গানটা গেয়েছেন তাতে দেবজ্যোতি তৃপ্তি পেয়েছেন।
  দেবজ্যোতি মিশ্র জানিয়েছেন," জয়া এই গানটা নিয়ে বেশ ভালো রকম হোমওয়ার্ক করেছেন তা ওঁর গানেই বোঝা যায়। ওঁর কথা বলার নিজস্ব একটা ঢঙ আছে।সেখানে অন্য কোনো কন্ঠে রবীন্দ্রসঙ্গীতটা ঠিক মানাতো না। বেশ অনেকটা সময় দিয়েছেন এই গানটার জন্য। ছবিটা দেখার সময় ওঁর গানটা উপলব্ধি করছিলাম।
  রবীন্দ্রসঙ্গীতের টিপিক্যাল কিছু ম্যানারিজমের বাইরে গিয়েও পুরোনো দিনের শিল্পীদের কথা মনে করিয়ে দেয়।ওঁর কন্ঠে আরো গান হওয়া প্রয়োজন আছে। শুধু অভিনয়ে নয়, গানেও ওঁর দখল নজর কাড়ে।" এই ছবির মিউজিক নিয়ে দেবজ্যোতি আরো বললেন, " ছবিতে বাকি দুটো গান আমার নিজের লেখা। মনের ভিতরে মন ইমন চক্রবর্তীর কন্ঠে, অন্যটি এই তো বেশ আছি রূপঙ্কর বাগচীর কন্ঠে।ইমনের গান এই ছবির মূল থিমকে এগিয়ে নিয়ে যায়।আমাদের জীবনের মধ্যে যেমন অনেক অন্য জীবন থাকে, ছবির গল্পের মধ্যে থাকে টুকরো অনেক গল্প।ইমনের গানে তারই প্রতিচ্ছবি তুলে ধরে।
  আরও পড়ুন: দ্বিতীয়বার বাবা হওয়ার আনন্দে মাততে পারলেন না যশ ফ্যানেরা
  রূপঙ্করের গান ময়ূরাক্ষী, রবিবার হয়ে বিনিসুতোয় মিলেছে। এই ট্রিলজিতে রূপঙ্করের গান এক যোগসূত্র স্থাপন করে। এই ছবিতে আরেকটা বিশেষ মিউজিক পিস যেটা দেবাশিস সোমের হুইসেলের সাথে চেম্বার অর্কেস্ট্রার মিশেলে তৈরি করেছি,এটাই আমার করা প্রথম হুইসেল সোনাটা। এটা একটা গান, যাতে কোনো কথা নেই।ছবিতে এটা আসে অনেকটা অনুঘটকের ভূমিকায়।"
  আর ছবির পরিচালক অতনু ঘোষের কাজ নিয়ে বলতে গিয়ে আবেগের সাথে দেবজ্যোতি বলেন, "ঋতুপর্ণর পর এতোটা জায়গা দিয়ে রবীন্দ্রনাথের গানকে আমার নিজের মতো করে ভাবতে সচরাচর আর কেই বা দিয়েছেন। এটা একটা ট্রিলজি যা ময়ূরাক্ষীতে শুরু হয়েছিল।অতনু সবসময়ই আমার ভাবনাকে সঠিক ভাবে বাস্তবায়িত করেছেন।ময়ূরাক্ষী থেকে রবিবার হয়ে বিনিসুতোয় একটি বৃত্ত সম্পূর্ণ হলো। এই ট্রিলজি ভারতীয় চলচ্চিত্রে এক অনন্য প্রয়াস যা আমার মনে অনেক চিরস্থায়ী টুকরো ছবি এঁকে দিয়ে গেছে। আমি চাই দর্শক প্রেক্ষাগৃহে গিয়ে ছবিটা উপভোগ করুন।" যে গান মানুষের মন ভালো করে, যে গান মানুষকে স্বস্তি দেয়- এমনই কিছু গান দর্শকেরা শুনতে পাবেন এবং দেখতে পাবেন বিনিসুতোয়।
  পূর্বাশা দাস: প্রসেনজিৎ চট্টোপাধ্যায় মানেই অসম্ভব 'মেইনটেন্ড' একজন মানুষ। যাঁকে দেখে বয়স বোঝার উপায় নেই। কিন্তু নায়ক প্রসেনজিতকে একদম অন্য রকম চেহারায় দেখে ঘাবড়ে...